Թէեւ շատ հայ մեկնաբաններ եւ յատկապէս ռուս պաշտօնեաներ լուրջ մտահոգութիւններ արտայայտեցին Պոլթընի առաջադրած քաղաքականութեան մասին, Հայաստանի վարչապետի պաշտօնակատար Նիկոլ Փաշինեան զարմանալիօրէն լաւատես էր եւ Հայաստանի Ազգային ժողովին ըսաւ. «Ես հանդիպեցայ Պոլթընի հետ: Այդ հանդիպման ընթացքին նոյնիսկ նուազագոյն երանգ չեղաւ, որ Հայաստանի մէջ եւ հայ ժողովուրդին մօտ անհանգստութիւն յառաջացնէ: Ես այս հանդիպումը կը նկատեմ մեզի համար դիւանագիտական մեծ նուաճում, հետագային կ՛ըսեմ, թէ ինչ է պատճառը, որ ես այսպէս կ՛արտայայտուիմ»։